Beurtkrag bly vir eers(Argieffoto: pixabay) Eskom het bevestig dat beurtkrag tot Woensdagoggend sal voortduur weens ’n tekort aan kapasiteit. Die kragvoorsiener sê in sy daaglikse verklaring dat fase 1-beurtkrag Dinsdag omstreeks 09:00 in werking getree het en tot Woensdag omstreeks 06:00 sal voortduur. Dit is in ’n poging om noodreserwes aan te vul. Onbeplande onderbrekings het vanoggend (Dinsdag) 06:55 op 11 016 MW gestaan. Eskom herinner weereens daaraan dat ’n moontlikheid van beurtkrag oor die volgende 18 maande bestaan, weens noodsaaklike instandhoudingswerk. Die kragvoorsiener waarsku dat veranderinge in die stelsel ook kan lei tot ’n moontlike verandering in die fase van beurtkrag wat geïmplementeer word. Eskom doen dus ’n beroep op gebruikers om elektrisiteit spaarsaming te gebruik.